He visto fa poco la parola enamplación en qualques articlos, beluns relacionaus con la zona de Sobrarbe y escritos por tú. Te querría preguntar si la has sentida u ye producto d'una adaptación u una consulta en bell diccionario de lexico no local. Yo veyé que la documentación de enamplar en las parlas altoaragonesas ye menor que la de ixamplar, y que ixamplar ye la forma propia de la mitat oriental de l'aragonés, Sobrarbe incluyiu, trobando-se enamplar en qualque referencia de la zona occidental. Tamién en aragonés medieval me trobo mes a sobén examplar que enamplar. Atra qüestión ye lo derivau verbal que se'n faiga, ya comentaré dimpués atra cosa sobre los derivaus con sufixo -ción.--EBRO (discusión) 11:51 12 oct 2015 (UTC)